Vaqif Hüseynov (şair)

Vaqif İbrahim oğlu Hüseynov () – şair, jurnalist.

 Həyatı 
1936-cı ildə Lənkəranda doğulub. Azərbaycan Dövlət Universitetinin filologiya fakültəsini bitirib. İlk mətbu şeiri 1958-ci ildə "Azərbaycan gəncləri" qəzetində dərc olunub. Bir müddət şeirlərini və poemalarını Vaqif İbrahim təxəllüsü ilə çapa verib. "Leninçi" adlı Lənkəran rayon qəzeti redaksiyasında şöbə müdiri, məsul katib (1958–1965), "Çağırış" adlı Masallı rayon qəzeti redaksiyasında şöbə müdiri, məsul katib, sonra redaktor olub (1965–1977). Sosial yüklü məqalə və felyotonları, dövrün ədalətsizliklərinə qarşı sərt şeirləri, redaktor kimi prinsipial mövqeyi onun qısa bir zaman ərzində tanınmasına və nüfuz qazanmasına zəmin yaradıb. Rəhbərlik etdiyi qəzetdə ən müxtəlif sahələrdəki problemləri işıqlandırması, rayon rəhbərliyinin təzyiqlərinə boyun əyməməsi "Çağırış" qəzetinin redaktorluğundan getməsi ilə nəticələnib. 1978-ci ildə doğulduğu Lənkərən rayonuna qayıdıb və ömrünün sonunadək radio verilişləri redaksiyasının redaktoru vəzifəsində çalışıb.

 Mükafatları 
 "Şərəf" nişanı ordeni
 iki medalla təltif olunub.
 Qızıl qələm

 Əsərləri 
 Sevərək yaşayanlar (povest) – 1967-ci il
 Dəniz çağırır – 1983-cü il
 Vətən sənə borcum qaldı — 1985
 Mənə vaxt verin – 2006

 Həmçinin bax 
 Telman Qarayev
 Fərhad Kərimov
 Sultan Laçın

 Xarici keçidlər 
 Vaqif İbrahim oğlu Hüseynov
 Anlamaq dərdi

 İstinadlar 

Kateqoriya:Azərbaycan talışları
Kateqoriya:Talış şairlər
Kateqoriya:Azərbaycan şairləri
Kateqoriya:Azərbaycan jurnalistləri